Diari Oficial de la Generalitat Valenciana


Sumari del DOGV 99, del 25-03-1983 (1983/802160)

REIAL DECRET 4.106/1982, de 29 de desembre, sobre traspàs de funcions i serveis de la Administració de l'Estat a la Generalitat Valenciana en matèria de mediació, arbitratge i conciliació.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4106/dof/vci/html**

### Dades del document

Número de DOGV
:   99

Data del DOGV
:   25-03-1983

Secció del DOGV
:   DISPOSICIONS GENERALS

Número del document
:   1983/802160


Data del document
:   29-12-1982

Organisme emissor
:   Ministeri de la Presidència

Tipus de document
:   Reial decret

Reial Decret 4106/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana, en matèria de mediació, arbitratge i conciliació.  
L'Estatut d'Autonomia per a la Comunitat Valenciana, aprovat per Llei Orgànica 5/1982, d?1 de juliol, estableix en l'article 33.1, que li correspon a la Comunitat Autònoma l'execució de la legislació en matèria laboral, així com el que disposa l'article primer, a), de la Llei Orgànica 12/1982, de 10 d'agost.   
D'altra banda, el Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Autònoma Valenciana.   
Conformement al que disposa l'esmentat Reial Decret, que també regula el funcionament de la Comissió Mixta de Transferències prevista en la disposició transitòria quarta de l'Estatut, aquesta Comissió després de considerar-ne la conveniència i legalitat, adoptà en la seua reunió del dia 27 de desembre de 1982, l?oportú acord, la virtualitat práctica del qual exigeix l'aprovació del Govern mitjançant Reial Decret, objectiu immediat del present.   
En virtut d?açò, a proposta dels Ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del dia 29 de desembre de 1982,   
DECRETE:   
Article 1.er S'aprova l'acord de la Comissió Mixta de transferències Administració de l?Estat - Generalitat Valenciana pel qual es transfereixen competències i funcions en matèria de mediació, arbitratge i conciliació a la Comunitat Autònoma Valenciana i se li traspassen els corresponents serveis i Institucions i mitjans personals, materials i pressupostaris per a l'exercici d'aquelles.   
Article 2.on 1. Conseqüentment, queden transferides a la Generalitat Valenciana les competències a què fa referència l'acord inclòs com a annex del present Reial Decret i traspassats a aquesta els serveis i institucions i els béns, drets i obligacions, així com el personal que figura en les relacions números 1 i 2 adjunts al mateix acord de la Comissió Mixta indicada, en els termes i condicions que s?hi especifiquen.   
2. En l'Annex I d'aquest Reial Decret s'inclouen les disposicions legals afectades per aquesta transferència.   
Article 3.er Els traspassos a què fa referència aquest Reial Decret tindran efectivitat a partir de l?1 de gener de 1983.   
Article 4.t Els crèdits pressupostaris que figuren detallats en la relació 3.2 com a baixes efectives seran donats de baixa en els conceptes d'origen del Pressupost prorrogat i transferits pel Ministeri d'Hisenda als conceptes habilitats en els capítols IV i VII de la secció 32, destinats a finançar els serveis assumits pels Ens Preautonòmics i Comunitats Autònomes, una vegada remesos a l'esmentat Departament per part de l'Oficina Pressupostària del Ministeri de Treball i Seguretat Social els certificats de retenció de crèdit, acompanyats d'un succint informe de l'esmentada Oficina per tal de complir el que disposa l'annex I, primer, apartat a), punt dos, de la Llei de Pressupostos Generals de l'Estat per a 1982.   
Article 5.t Aquest Reial Decret entrarà en vigor el mateix dia de la publicació al "Boletín Oficial del Estado".   
DISPOSICIO TRANSITORIA  
Pel que fa al seguiment, valoració i proclamació de resultats del procés electoral iniciat amb anterioritat a la publicació d'aquest Reial Decret, i no conclòs en l'esmentada data, seguirà sent d'aplicació el que disposa la Circular 3/1982 de l?IMAC, tant respecte de les Comissions Provincials com a les actuacions centralitzades fins a la proclamació definitiva dels resultats.   
Madrid, a 29 de desembre de 1982.   
JOAN CARLES R.  
El Ministre de la Presidència,   
JAVIER MOSCOSO DEL PRADO I MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer Prats, Secretaris de la Comissió Mixta de   
Transferències Administració de l'Estat-Generalitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de desembre de 1982, fon adoptat acord sobre transferències a la Comunitat Autònoma Valenciana de les competències, funcions i serveis en matèria de mediació, arbitratge i conciliació en els termes que tot seguit s'expressen:   
A) Referència a normes institucionals i estatutàries i legals en les quals s'empara la transferència.   
La Constitució, en l'article 149.1, estableix que l?Estat té competència exclusiva en matèria de «legislació laboral, sense perjudici de la seua execució pels òrgans de les Comunitats Autònomes» (matèria 7.a).   
D'altra banda, l?Estatut d'Autonomia d?1 de juliol de 1982, en l?article 33.1, així com el que disposa l?article primer, a), de la Llei Orgànica 12/1982, de 10 d'agost, estableixen que correspon a la Comunitat Autònoma Valenciana l'execució de la legislació de l'Estat en matèria laboral, amb les facultats i serveis propis de l'Administració respecte de les relacions laborals, sense perjudici de l'alta inspecció de l'Estat.   
En base a aquestes previsions constitucionals i estatutàries és legalment possible que la Comunitat Autònoma Valenciana tinga competències en matèria de mediació, arbitrarge i conciliació, per la qual cosa hom procedeix a operar ja en aquest camp transferències de competéncies de tal índole.   
Conseqüentment, sembla necessari i resulta estrictament legal d'arribar a un acord sobre transferència de competències en les matèries esmentades, a la Generalitat Valenciana per a complir així els objectius de la seua creació i per a possibilitar l'exigència constitucional de l'òrganització territorial de l'Estat dissenyada.   
B) Competències i funcions que assumeix la Comunitat Autònoma i identificació dels serveis que es traspassen.   
Es transfereix a la Comunitat Autònoma, dins del seu respectiu àmbit territorial i en els termes del present acord, l?execució de les següents competències i funcions de l'Institut de Mediació, Arbitratge i Conciliació:   
- La gestió de les funcions de mediació en les negociacions o controvèrsies col·lectives de caràcter laboral, l?arbitratge en totes les controvèrsies laborals que les Empreses i els treballadors puguen sotmetre als Tribunals Arbitrals, tant individuals com col·lectius sorgides entre ells i la conciliació prèvia a la tramitació dels procediments laborals davant la Magistratura de Treball, que amb caràcter obligatori per a les parts litigants estableix el Reial Decret-Llei 5/1979, de 20 de gener.   
- El dipòsit dels Estatuts dels Sindicats de treballadors i de les Associacions empresarials, el dipòsit de les actes relatives a les eleccions dels òrgans representatius a l'Empresa i de dades relatives a la representativitat dels òrgans empresarials.   
- El dipòsit dels Convenis i de determinats acords col·lectius conclosos entre l'Empresa i els treballadors o entre els Sindicats i les Associacions empresarials, així com aquelles funcions inherents a l'expedició de certificació de la documentació en dipòsit.   
C) Competències, serveis i funcions que es reserva l'Administració de l'Estat.   
Conseqüentment amb la relació de competències traspassades, romandran en el Ministeri de Treball i Seguretat Social i seguiran sent de la seua competència per a ser exercides per aquest les següents funcions i activitats que té legalment atribuïdes i que realitzen els serveis que es citen:   
a) Les competències atribuïdes a l'Institut de Mediació, Arbitratge i Conciliació pel Reial Decret-Llei 5/1979, de 26 de gener, que no han estat objecte de transferència.   
b) L'estadística per a finalitats estatals.   
c) L'alta inspecció.   
d) Qualsevol altra que li corresponga en virtut d'alguna norma i que no haja estat objecte de transferència.   
D) Funcions en què han de concórrer l'Administració de l'Estat i la Comunitat Autònoma i forma de cooperació.   
La Generalitat Valenciana facilitarà a l'Institut de Mediació, Arbitratge i Conciliació informació i dades estadístiques sobre l'exercici de les competències transferides. L'Institut facilitarà també la informació i les dades estadístiques que la Generalitat Valenciana li sol·licite.   
E) Béns, drets i obligacions de l'Estat que es traspassen.   
Es traspassen a la Generalitat Valenciana els béns, drets i obligacions de l'Estat inclosos en l'inventari detallat de la relació adjunta número 1, on queden identificats els immobles, mobles i les concessions i contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions aplicables en cada cas.   
F) Personal adscrit als Serveis i Institucions que es tras passen.   
1. El personal adscrit als Serveis i Institucions que es traspassen i que són referenciats nominalment en la relació adjunta número 2, continuarà amb aquesta adscripció, passant a dependre de la Generalitat Valenciana en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies que especificades en la relació adjunta i amb el seu número de Registre Personal.   
2. La Subsecretaria del Ministeri de Treball i Seguretat Social i els altres òrgans competents en matèria de personal notificaran als interessats el traspàs. També es remetrà als òrgans competents de la Generalitat Valenciana una còpia de tots els expedients d'aquest personal transferit, procedint per part de l'Administració de l'Estat a modificar les plantilles orgàniques i pressupostàries en funció dels traspassos operats.   
G) Valoració provisional de les càrregues financeres dels serveis traspassats.   
1. Queda pendent el càlcul definitiu del cost efectiu dels serveis que es traspassen, que haurà de ser aprovat pel Consell de Ministres, a proposta de la Comissió Mixta. Per aquesta raó no es publica la relació 3.1.   
2. Els recursos financers destinats a sufragar les despesses originades pels serveis que es traspassen durant l'exercici 1983, figuren en la relació 3.2.   
La quantia d'aquests recursos ha estat determinada amb dades dels Pressupostos Generals de l'Estat per a 1982. Aquestes quanties s'hauran d'actualitzar només es coneguen els Pressupostos per a 1983, i la valoració definitiva a què fa referència l'apartat anterior.   
H) Documentació i expedients que es traspassen.   
El lliurament de la documentació i dels expedients dels serveis traspassats se realitzarà en el termini d'un mes i serà objecte de l'oportuna acta de lliurament i de recepció autoritzada en cada cas per les autoritats competents. Igualment es lliuraran els expedients en tramitació corresponents als serveis traspassats en els quals no haja recaigut resolució definitiva abans de la data assenyalada en l?acord de la Comissió Mixta. Aixo no obstant, els recursos administratius contra resolucions de l'Administració de l'Estat els trametran i resoldran els òrgans d'aquesta.   
I) Data d?efectivitat de les transferències.   
Els traspassos de funcionss i de mitjant objecte d'aquest acord tindran efectivitat a partir de l?1 de gener de 1983.   
I perquè conste, expedim la present certificació a Madrid, 27 de desembre de 1982.-Els Secretaris de la Comissió, Gonzalo Puebla de Diego i Maria Blanca Blanquer Prats.   
ANNEX 11  
Apartat del Reial decret: Annex I, apartat B).   
Preceptes legals afectats: Article 1 del Reial Decret-Llei 5/1979, de 26 de gener.   
Veure imatge


Còpia Permalink ELI